การรถไฟแห่งประเทศไทย ประกาศงดเดินขบวนรถข้ามจังหวัดเป็นกรณีชั่วคราว 14 ขบวน ผู้โดยสารขอคืนเงินค่าตั๋วโดยสารได้เต็มราคาทุกสถานี
การรถไฟแห่งประเทศไทย ประกาศงดเดินขบวนรถข้ามจังหวัดเป็นกรณีชั่วคราว 14 ขบวน ผู้โดยสารขอคืนเงินค่าตั๋วโดยสารได้เต็มราคาทุกสถานีนายนิรุฒ มณีพันธ์ ผู้ว่าการรถไฟแห่งประเทศไทย หรือ รฟท. เปิดเผยว่า ตามราชกิจจานุเบกษา เผยแพร่ข้อกำหนด ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 5) ข้อ 5 ลงวันที่ 1 พฤษภาคม 2563 โดยมีผลใช้บังคับตั้งแต่วันที่ 3 พฤษภาคม 2563 เป็นต้นไป ให้ประชาชนงดหรือชะลอการเดินทางข้ามเขตพื้นที่จังหวัด เว้นแต่มีความจำเป็น ซึ่งต้องแสดงเหตุผลและหลักฐานต่อพนักงานเจ้าหน้าที่ ทั้งต้องรับการตรวจคัดกรอง และต้องปฏิบัติตามมาตรการป้องกันโรคตามที่ทางราชการกำหนด อันอาจทำให้การเดินทางต้องใช้เวลาเดินทางมากกว่าปกติ และไม่ได้รับความสะดวกในการเดินทางเพื่อให้เป็นไปตามข้อกำหนดและให้สอดคล้องกับสภาพการณ์ที่เกิดขึ้นในปัจจุบัน ตั้งแต่วันที่ 3 พฤษภาคม 2563 เป็นต้นไป การรถไฟฯ จึงปรับแผนการให้บริการเดินขบวนรถในเส้นทางต่างๆ จนกว่าจะมีคำสั่งเปลี่ยนแปลง โดยประกาศงดเดินขบวนรถโดยสารเชิงพาณิชย์ ขบวนรถเร็ว และขบวนรถโดยสารเชิงสังคม ขบวนรถธรรมดาและขบวนรถท้องถิ่น จำนวน 14 ขบวน ที่มีต้นทางปลายทางข้ามเขตจังหวัดทั้งหมด ประกอบด้วยขบวนรถเร็วที่ 135 เส้นทางกรุงเทพ – อุบลราชธานีม/ขบวนรถเร็วที่ 136 เส้นทางอุบลราชธานี – กรุงเทพ /ขบวนรถธรรมดาที่ 201 เส้นทางกรุงเทพ – พิษณุโลก /ขบวนรถธรรมดาที่ 202 เส้นทางพิษณุโลก – กรุงเทพ /ขบวนรถธรรมดาที่ 257 เส้นทางธนบุรี – น้ำตก /ขบวนรถธรรมดาที่ 258 เส้นทางน้ำตก – ธนบุรี /ขบวนรถท้องถิ่นที่ 415 เส้นทางนครราชสีมา – หนองคาย/ขบวนรถท้องถิ่นที่ 418 เส้นทางหนองคาย – นครราชสีมา /ขบวนรถท้องถิ่นที่ 421 เส้นทางนครราชสีมา – อุบลราชธานี /ขบวนรถท้องถิ่นที่ 426 เส้นทางอุบลราชธานี – นครราชสีมา /ขบวนรถท้องถิ่นที่ 439 เส้นทางชุมทางแก่งคอย – ชุมทางบัวใหญ่ /ขบวนรถท้องถิ่นที่ 440 เส้นทางชุมทางบัวใหญ่ – ชุมทางแก่งคอย /ขบวนรถท้องถิ่นที่ 489 เส้นทางคีรีรัฐนิคม – สุราษฎร์ธานี และขบวนรถท้องถิ่นที่ 490 เส้นทาง สุราษฎร์ธานี – คีรีรัฐนิคมสำหรับผู้โดยสารที่จะเดินทางข้ามเขตจังหวัด จะต้องได้รับการตรวจคัดกรองและต้องแสดงเหตุผลความจำเป็น พร้อมหลักฐานการอนุญาตของพนักงานเจ้าหน้าที่ตามมาตรการป้องกันโรงตามที่ทางราชการกำหนด ส่วนผู้โดยสารที่ไม่ประสงค์จะเดินทาง สามารถติดต่อขอคืนเงินค่าตั๋วโดยสารที่สถานีรถไฟทุกแห่ง